ZÁPIS DO MATERSKEJ ŠKOLY NA ŠKOLSKÝ ROK 2023/2024

Riaditeľka Základnej školy s materskou školou v Hniezdnom v súlade § 59 ods.2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov oznamuje, že zápis do materskej školy sa uskutoční v termíne od 2. mája - 12. mája 2023.

Na predprimárne vzdelávanie do ZŠ s MŠ Hniezdne sa prijímajú:

* deti od 3 rokov veku /t.j., ktoré dovŕšia vek 3 rokov k 31.8.2023/ a majú osvojené základné hygienické a samoobslužné návyky /nemá plienku, samostatne sa naje lyžicou, napije sa z pohára, používa WC, umyje si ruky, oblečie základné časti odevu, obuje sa/,
* mladšie ako 3 ročné deti /t.j. deti narodené od 01.09.2020 a mladšie/ možno prijať, ak to dovoľuje kapacita MŠ a spĺňajú vyššie uvedené požiadavky.

V prípade zvýšeného záujmu zákonných zástupcov o prijatie detí do materskej školy, riaditeľka školy pri prijímaní uprednostní:

* deti, pre ktoré je plnenie predprimárneho vzdelávania povinné, podľa miesta trvalého bydliska dieťaťa,
* deti, ktoré pokračujú v plnení povinného predprimárneho vzdelávania,
* deti, ktorých zákonní zástupcovia požiadajú o predčasné prijatie na povinné predprimárne vzdelávanie pred dovŕšením 5. roku veku dieťaťa k 31. 8.,
* podľa veku detí, až po naplnenie kapacity MŠ,

Spôsob zápisu

Zákonný zástupca môže škole doručiť žiadosť o prijatie dieťaťa na predprimárne vzdelávanie rôznymi spôsobmi:

* elektronicky podaná žiadosť, ku ktorej je potrebné doložiť potvrdenie o zdravotnej spôsobilosti dieťaťa /viď príloha č.1/
* vlastná žiadosť

Vyžaduje sa, aby žiadosť bola podpísaná oboma zákonnými zástupcami ako prejav ich spoločnej vôle.

Iná, ako elektronicky podaná žiadosť, alebo potvrdenie o zdravotnej spôsobilosti, sa môžu podať:

* osobne v budove MŠ,

 poštou alebo kuriérom na adresu: ZŠ s MŠ Hniezdne 244, 065 01 Hniezdne,

V prípade elektronicky podanej žiadosti je potrebné žiadosť prísť podpísať dodatočne a doložiť aj potvrdenie o zdravotnej spôsobilosti dieťaťa.

Termín, miesto a čas podpísania elektronicky podanej žiadosti a prevzatia rozhodnutia o prijatí/neprijatí dieťaťa bude včas oznámený na webovej stránke školy.

Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

Písomné rozhodnutie o prijatí alebo neprijatí dieťaťa na plnenie predprimárneho vzdelávania vydá riaditeľka v súlade s § 5 ods. 14 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov najneskôr do 16. 06. 2023.

Informácie o povinnom predprimárnom vzdelávaní:

Pre dieťa, ktoré dosiahne päť rokov veku do 31. augusta 2023 je predprimárne vzdelávanie povinné podľa § 28a, ods. 1, zákona č. 245/2008 Z. z. o výchove a vzdelávaní (školský zákon).

Podľa § 59a, ods. 1, zákona č. 245/2008 Z. z. o výchove a vzdelávaní (školský zákon) povinné predprimárne vzdelávanie bude dieťa plniť v obci, v ktorej má trvalý pobyt (ďalej len „spádová materská škola“), ak zákonný zástupca pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na povinné predprimárne vzdelávanie. Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci /nie s trvalým pobytom zákonných zástupcov/.

Povinné predprimárne vzdelávanie môžu deti plniť:

* inštitucionálnou formou - t.j. denné dochádzanie do MŠ v minimálnom rozsahu 4 hod. denne
* individuálnou formou – náležitosti tejto formy vzdelávania bližšie určuje §28b ods. 2 školského zákona

Nesplnenie povinnosti zákonného zástupcu prihlásiť dieťa do materskej školy na plnenie povinného predprimárneho vzdelávania a tiež neospravedlnené vynechávanie povinného predprimárneho vzdelávania sa považuje za zanedbávanie riadneho plnenia povinného predprimárneho vzdelávania.